Wynne (Arkansas)

Tidlig historie

Wynne ble oppkalt etter kaptein Jesse Watkins Wynne, en texaner som oppnådde graden kaptein under borgerkrigen i en alder av bare 21 år. Han var kjent for å lede en gruppe av sine fangevoktere opp til de konfødererte linjene, hvor han deretter førte dem til hovedkvarteret som sine egne fanger.
I 1867 flyttet kaptein Wynne til St. Francis County i Arkansas, og sluttet seg til finansieringsselskapet Dennis & Beck. På den tiden holdt Dennis & Beck-selskapet sparemidler for andre bedrifter og for enkeltpersoner, men etter hvert ble selskapet til Bank of Eastern Arkansas, og Wynne ble deres første president.
Fra 1880-85 da jernbanene St. Louis, Iron Mountain og Southern var under bygging, ble aktive elvehavner for dampbåt som Wittsburg (på den tiden fylkessete for Cross County) lagt øde på grunn av jernbanene.
Plasseringen av bosetingen Wynne ble første gang valgt i 1882, da et tog sporet av og forlot en godsvogn uten hjul liggende utenfor sporet. Den godsvognen ble deretter rettet opp og ble til en bygning, og som et kompliment til kaptein Wynne, ble det kalt «Wynne Station». Den 27. september 1882 ble Wynne stasjons postkontor åpnet.
Når øst-vest jernbanelinjen stod ferdig, krysset den nord-sør linjen i nærheten av godsvognen, og navnet «Wynne Junction» ble godt kjent i området. Den 28. mai 1888 ble «Junction»-delen av navnet droppet, og byen Wynne ble dannet.
Innen 1890-tallet hadde jernbanetrafikken og de resulterende tilknyttede aktiviter i Wynne gjort det til en mer levende by enn byen Vanndale, som hadde vært fylkessetet siden 1886. I 1903 ble fylkessete for Cross County flyttet til Wynne.
Med ankomsten av U.S. Highway Systemet i 1920- og 1930-årene ble U.S. Route 64 bygget vest fra Memphis, gjennom Wynne, og til punktene vestenfor. Også nord-sør-veien Arkansas Highway 1 ble bygget gjennom Wynne, noe som gjør det til et viktig knutepunkt for veier i flere tiår, i tillegg til å være en jernbaneby. Siden ankomsten av Interstate Highway Systemet har Interstate 40 i stor grad fjernet langdistansetrafikk bort fra Wynne.

Geografi

Wynne ligger i det sentrale sørlige delen av Cross County ved koordinatene 35°13′39″N 90°47′22″V (35.227435, -90.789435), på grensen mellom to forskjellige geografiske områder av Arkansas: Det frodige jordbrukslandet i Arkansas-deltaet (som er en del av det større Mississippi Alluvial Plain) og Crowley's Ridge, en tydelig forhøyning som markerer New Madrid jordskjevsonen.
U.S. Route 64 passerer gjennom den nordlige delen av byen og fører østover for 37 miles (60 km) til Marion og vestover for 58 miles (93 km) i retning av Searcy. Arkansas Highway 1 fører nordover for 25 miles (40 km) til Harrisburg og sørover 14 miles (23 km) til Interstate 40 i Forrest City.
I henhold til United States Census Bureau har Wynne et totalt areale på 23,0 kvadratkilometer (8,9 mi²), hvor av 0,03 kvadratkilometer (0,012 mi²), eller 0,12% er vann.
Byen Wynne er ansett som «byen med et smil» og viser denne tittelen stolt på deres ene bro som også er malt i skolens farger som er blått og gull.

Utdanning

Wynne har et offentlig skolesystem som består av fire forskjellige skoler. Den første skolen er Wynne Primary School (grunnskolen) som er for barn i klassetrinn fra Kindergarden (tilsv. norsk 1. klass) til og med andre klasse (tilsv. norsk 3. klasse). Den andre skolen er Wynne Intermediate School (middelsskolen) som er for barn i klassetrinnene 3-5. Den tredje skolen er Wynne Junior High School, som er for klassetrinnene  6-8. Den fjerde skolen, Wynne Senior High School, er for klassetrinnene 9-12.
Wynne har også en filial av East Arkansas Community College som ligger på Falls Boulevard.
New Hope School var en av de opprinnelige bygningene bygget for å betjene studenter i distriktet 25. Den ble donert i 2007 til Cross County Historical Society hvor den ble restaurert til sitt opprinnelige utseende. I 2008 ble den lagt til i U.S. National Register of Historic Places.

Aviser

The Wynne Progress er den viktigste avisen i byen Wynne. Wynnes, Arkansas Progress er i Memphis, Tennessee DMA. Den dekker både Wynne og Cross County. Den har blitt utgitt i over 100 år. Avisen blir utgitt ukentlig.

Radiostasjoner

KWYN er den viktigste kringkaster i byen Wynne. De opererer på 92,5 FM som først og fremst har countrymusikk og 1400 AM som primært har nyheter og sport. Disse stasjonene er en del av East Arkansas Broadcasters, Incorporated.

Klima

Klimaet i dette området er preget av varme, fuktige sommere og vanligvis milde til kjølige vintere. I henhold til Köppens klimaklassifiseringssystem har Wynne har et fuktig subtropisk klima, forkortet «Cfa» på klima kart.